CELEX: 61962CJ0005
Language: da
Date: 1962-12-14
Title: Domstolens Dom af 14. december 1962. # Società Industriale Acciaierie San Michele m.fl. mod Den Høje Myndighed for Det Europæiske Kul- og Stålfællesskab. # Forenede sager 5/62 - 11/62, 13/62 - 15/62.

DOMSTOLENS DOM
      AF 14. DECEMBER 1962
      
         Società Industriale Acciaiere San Michele m. fl. mod Den Høje Myndighed for Det europæiske Kul- og Stålfællesskab
      
      Forenede sager 5 — 11 og 13 — 15/62
      Processprog: Italiensk
      
      Angående:
      a) Sagerne 5 — 11/62:
      
               1.
            
            
               Annullationssøgsmål efter EKSF-traktatens artikel 35 mod en stiltiende beslutning om afslag fra Den Høje Myndighed på en anmodning fra sagsøgeren om, at Den Høje Myndighed skulle tilbagetrække dens krav om fremsendelse af regningerne for elektricitet brugt af sagsøgerne eller subsidiært ændre dette krav ved en beslutning rettet til alle virksomhederne i samme branche.
            
         
               2.
            
            
               Annullationssøgsmål efter EKSF-traktatens artikel 33 mod Den Høje Myndigheds individuelle beslutninger, hvorved sagsøgerne pålagdes at oversende den elektricitetsregningerne for derved at muliggøre en efterprøvelse af de sagsøgende virksomheders oplysninger om brugt skrot, der tjener som grundlag for udligningsbidraget.
            
         b) Sagerne 13, 14 og 15/62:
      Annullationssøgsmål efter EKSF-traktatens artikel 33 mod Den Høje Myndigheds individuelle beslutninger, hvorved det pålagdes sagsøgerne at oversende den elektricitetsregningerne for derved at muliggøre en efterprøvelse af de sagsøgende virksomheders oplysninger om brugt skrot, der tjener som grundlag for udligningsbidraget.
      Domskonklusion :
      
               1.
            
            
               Passivitetssøgsmålene efter traktatens artikel 35 kan ikke antages til realitetsbehandling og afvises følgelig.
            
         
               2.
            
            
               Annullationssøgsmålene mod Den Høje Myndigheds beslutninger af 23. februar 1962 forkastes, da de findes at savne fornødent grundlag.
            
         Generaladvokatens forslag til afgørelse:
      at sagsøgte frifindes.
      Sammendrag
      
               1.
            
            
               Passivitetssøgsmål — begrebet passivitet — antagelse til realitetsbehandling
               (EKSF-traktaten, artikel 35)
            
         
               2.
            
            
               Passivitetssøgsmål — passiviteten ophørt ved stuvningens indlevering — ingen søgsmåls-interesse
               (EKSF-traktaten, artikel 35)
            
         
               3.
            
            
               Oplysning — efterprøvelse — Den Høje Myndigheds beføjelser — grænser
               (EKSF-traktaten, artikel 47)
            
         
               4.
            
            
               Oplysning — efterprøvelse — Domstolens kontrol med undersøgelsesforanstaltningerne
            
         
               5.
            
            
               Oplysning — efterprøvelse — fortolkning i forhold til EKSF-traktatens artikel 86, stk. 4 — denne bestemmelses særlige genstand
               (EKSF-traktaten, artiklerne 47 og 86)
            
         
               1.
            
            
               Et søgsmål i henhold til EKSF-traktatens artikel 35 kan kun antages til realitetsbehandling, hvis Den Høje Myndighed ikke har vedtaget nogen beslutning vedrørende de spørgsmål, der omhandles i de pågældendes opfordring til Den Høje Myndighed.
            
         
               2.
            
            
               Der kan ikke anerkendes nogen retlig interesse i at få en passivitet pådømt, når denne er ophørt på tidspunktet for stævningens indlevering. I et sådant tilfælde er de pågældendes interesser tilstrækkeligt beskyttet i kraft af muligheden for i henhold til EKSF-traktatens artikel 33 at anlægge et annullationssøgsmål mod en forud for sagsanlægget vedtaget beslutning fra Den Høje Myndighed.
            
         
               3.
            
            
               Der anvendes i EKSF-traktatens artikel 47, hvorved Den Høje Myndighed gives beføjelse til at »indhente de oplysninger, der er nødvendige« og at »lade foretage de nødvendige efterprøvelser«, en meget bred formulering.
               Den Høje Myndigheds beføjelser ved anvendelsen af denne artikel begrænses kun ved de mindstekrav, som må følge af muligheden for at udøve retlig kontrol dermed.
            
         
               4.
            
            
               I mangel af udtrykkelige fællesskabsretlige regler herom tilkommer det Domstolen at efterprøve, om de af Den Høje Myndighed trufne undersøgelsesforanstaltninger var for vidtgående.
            
         
               5.
            
            
               For nærmere at fastslå indholdet og den nøjagtige rækkevidde af artikel 47, stk. 1 er det ikke nødvendigt at søge tilbage til bestemmelserne i traktatens artikel 86, stk. 4, som ikke har til formål at regulere omfanget at oplysnings- og efterprøvelses-beføjelsen, men udelukkende at stille den nationale skattelovgivnings tvangsmidler til rådighed for Den Høje Myndighed, når denne gennem sine ansatte foretager den umiddelbare og tvungne gennemførelse af kontrolopgaver, som kan gribe ind i den individuelle frihedssfære og fravige princippet om hjemmets ukrænkelighed.